Vadis Odjidja-Ofoe. Vadis Odjidja-Ofoe (; 1989-yil 21-fevralda Belgiyaning Gent shahrida tugʻilgan) — belgiyalik futbolchi, „Gent“ futbol klubi yarim himoyachisi. Pekin Olimpiadasi ishtirokchisi. Klublardagi faoliyati. Vadis Odjidja-Ofoe 5 yoshida „Gent“ futbol maktabi jamoasiga qoʻshilgan. 1999-yilda Vadis Odjidja-Ofoe „Anderlecht“ futbol akademiyasiga koʻchib oʻtgan. 2007-yilda Vadis Odjidja-Ofoe Jupilligada asosiy jamoada debyut qilgan. 2007-yilning kuzida klub yosh yarim himoyachini saqlab qolish umidida Vadis Odjidja-Ofoega shartnomani uzaytirishni taklif qilgan. Ammo Yevropa bozorida Vadis Odjidja-Ofoega talab yuqori boʻlgan. Futbolchiga Gollandiyaning „Feyenoord“, „Heerenven“, „Roda“, „Alkmaar Zaanstreek“, „PSV“, „Twente“ va Germaniyaning „Hamburg“ futbol klublari qiziqish bildirishgan. 2008-yilning 17-fevralida „Bochum“ futbol klubiga qarshi o‘yinda Vadis Odjidja-Ofoe Bundesligadagi debyutini o‘tkazgan va David Jarolimning o‘rniga maydonga tushgan. Yetarli oʻyin amaliyoti yoʻqligi sababli Vadis Odjidja-Ofoe jamoani tark etish istagini bildirgan. Xalqaro faoliyati. 2008-yilda Vadis Odjidja-Ofoe Belgiya yoshlar terma jamoasining Pekin Olimpiadasida ishtirok etish uchun tarkibiga kiritilgan. Turnirda u Nigeriya terma jamoasiga qarshi bahsda ishtirok etgan. Vadis Odjidja-Ofoeda Gana pasporti borligi sababli, unga Gana terma jamoasida oʻynash huquqini berilgan. 2010-yil 17-noyabrda Rossiya terma jamoasiga qarshi oʻrtoqlik oʻyinida Vadis Odjidja-Ofoe terma jamoadagi debyutini oʻtkazgan va oʻyin oxirida Eden Hazard uning oʻrniga maydonga tushgan.